9-19 noyabr kunlari o‘zbekistonlik imomlar Hasanxon Yahyo Abdulmajid va Qamariddin Bahriyev Amerika Qo‘shma Shtatlariga safar qilib, vatandoshlar bilan uchrashadi. Foto: muslim.uz Ulamolarning safari O‘zbekiston Tashqi ishlar vazirligi, Musulmonlar idorasi va AQShdagi vatandoshlar tashkilotlari bilan hamkorlikda tashkil etilyapti. O‘zbekistonning AQShdagi elchixonasidan Kun.uz’ga ma’lum qilishlaricha, vatandoshlar bilan uchrashuvlar quyidagi shaharlarda bo‘lib o‘tadi: 9-10 noyabr kunlari Filadelfiyadagi Isabet Academic Campus’da, mahalliy vaqt bilan soat 04:00 da;   11 noyabr kuni Nyu-Yorkdagi Imam Abu Hanifa masjidida, soat 12:00 da;   12 noyabr kuni Nyu-Yorkdagi Emir Palace restoranida. Soat 11:00 da;   13-14 noyabr kunlari Sinsinnati shahridagi (Ohayo shtati) West Chester Township’da soat 16:00 da;   16 noyabr kuni Chikagodagi ﻿Masjid-ul-Islam masjidida, soat 06:00 da;   18-19 noyabr kunlari Orlando shahridagi Al-Bukhari islomiy markazida, soat 12:00 da.